CELEX: 52017PC0150
Language: da
Date: 2017-03-30
Title: Forslag til EUROPA-PARLAMENTETS OG RÅDETS FORORDNING om fastsættelse i henhold til forordning (EU) nr. 1306/2013 af tilpasningssatsen for direkte betalinger for kalenderåret 2017

EUROPA-KOMMISSIONEN
            Bruxelles, den 30.3.2017
            COM(2017) 150 final
            2017/0068(COD)
            Forslag til
            EUROPA-PARLAMENTETS OG RÅDETS FORORDNING
            om fastsættelse i henhold til forordning (EU) nr. 1306/2013 af tilpasningssatsen for direkte betalinger for kalenderåret 2017
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               I traktaten om Den Europæiske Unions funktionsmåde fastsættes den grundlæggende regel for EU-finansiering, at EU-budgettet skal være i overensstemmelse med den flerårige finansielle ramme (FFR). 
            
            
               For at støtte landbrugssektoren i tilfælde af større kriser, der påvirker landbrugsproduktionen eller -distributionen, bør der opbygges en krisereserve ved i begyndelsen af hvert år at nedsætte de direkte betalinger gennem en mekanisme for finansiel disciplin som omhandlet i artikel 26 i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik
                  1
               . I nævnte forordnings artikel 25 fastsættes det, at det samlede beløb i reserven til kriser i landbrugssektoren skal være på 2 800 mio. EUR med lige store årlige trancher af 400 mio. EUR (i 2011-priser) for perioden 2014-2020, og at beløbet skal medtages under udgiftsområde 2 i den flerårige finansielle ramme. Det reservebeløb, der skal indgå i Kommissionens forslag til budget for 2018, er på 459,5 mio. EUR i løbende priser, som dækkes ved en nedsættelse af de direkte betalinger, der er anført i bilag I til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik
                  2
               .
            
            
               For at sikre at beløbene til finansiering af den fælles landbrugspolitik overholder de årlige underlofter for markedsrelaterede udgifter og direkte betalinger under udgiftsområde 2, der er fastsat i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  3
               , skal der desuden gøres brug af mekanismen for finansiel disciplin, når prognoserne for finansieringen af direkte betalinger og markedsrelaterede udgifter viser, at det årlige underloft for udgiftsområde 2 i den flerårige finansielle ramme som justeret ved eventuelle finansielle overførsler mellem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) vil blive overskredet. Den nettosaldo, der er til rådighed for udgifter under EGFL i 2018, er fastsat ved Kommissionens gennemførelsesforordning (EU) 2016/257
                  4
               , jf. artikel 16 i forordning (EU) nr. 1306/2013, og beløber sig til 44 162 mio. EUR.
            
            
               Ved udarbejdelsen af forslaget til budget for 2018 viste de første budgetskøn over direkte betalinger og markedsrelaterede udgifter, at den nettosaldo, der er til rådighed for udgifter under EGFL i 2018, næppe bliver overskredet, hvorfor der ikke er behov for yderligere finansiel disciplin.
            
            
               På denne baggrund fremlægger Kommissionen et forslag til fastsættelse af tilpasningssatsen for de direkte betalinger vedrørende kalenderåret 2017, som i henhold til artikel 26, stk. 3, i forordning (EU) nr. 1306/2013 skal vedtages af Europa-Parlamentet og Rådet senest den 30. juni 2017. Hvis denne tilpasningssats ikke er blevet fastsat senest den 30. juni 2017, fastsættes den af Kommissionen, jf. samme artikel. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               Ved dette forslag fastsættes tilpasningssatsen under mekanismen for finansiel disciplin for kalenderåret 2017. 
            
            
               Eftersom medlemsstaterne har mulighed for at foretage sene betalinger til landbrugere uden for den periode, der er fastsat for de direkte betalinger, og eftersom tilpasningssatsen kan ændre sig fra det ene kalenderår til det andet, bør den finansielle disciplin ikke påvirke de direkte betalinger forskelligt, alt efter hvornår medlemsstaterne foretager dem. For at sikre en ensartet behandling af landbrugerne bør tilpasningssatsen derfor udelukkende anvendes på direkte betalinger til landbrugere på grundlag af støtteansøgninger, der er indgivet i kalenderåret 2017, uanset hvornår betalingen faktisk finder sted.
            
            
               
                  I henhold til artikel 8, stk. 1, i forordning (EU) nr. 1307/2013 bør tilpasningssatsen for direkte betalinger kun anvendes på direkte betalinger på over 2 000 EUR. Kroatien er i færd med gradvis at indføre direkte betalinger i kalenderåret 2017. Mekanismen for finansiel disciplin vil derfor ikke finde anvendelse i denne medlemsstat.
               
            
            
               3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               
                  Dette forslag gennemfører reglerne i artikel 26 i Rådets forordning (EU) nr. 1306/2013 og i artikel 8 i Rådets forordning (EU) nr. 1307/2013. Der har ikke været behov for høringer af interesserede parter eller en konsekvensanalyse.
               
            
            
               4.VIRKNINGER FOR BUDGETTET
            
            
               Beregningen af tilpasningssatsen for finansiel disciplin sker som led i udarbejdelsen af forslaget til budget for 2018. 
            
            
               Den reserve til kriser i landbrugssektoren, som forventes medtaget i Kommissionens forslag til budget for 2018, er på 459,5 mio. EUR i løbende priser. De første skøn over budgetbevillingerne til direkte betalinger og markedsrelaterede udgifter viste, at den nettosaldo, der er til rådighed for EGFL-udgifter i 2018, næppe bliver overskredet.
            
            
               Samlet set vil den finansielle disciplin således medføre en nedsættelse på 459,5 mio. EUR. Tilpasningssatsen for finansiel disciplin er 1,388149 %. Den er fastsat under hensyntagen til, at den udelukkende skal anvendes på direkte betalinger til de enkelte landbrugere på over 2 000 EUR og ikke i Kroatien.
            
            
               Anvendelsen af denne tilpasningssats vil bidrage til at nedbringe de direkte betalinger på budgetposterne for udgifter i forbindelse med støtteansøgninger indgivet af landbrugere i kalenderåret 2017 (regnskabsåret 2018). 
            
            
               5.ANDRE FORHOLD
            
         
         
            
               Ud over at give Kommissionen mulighed for at bestemme den tilpasningssats, der fastlægges i nærværende forordning, giver artikel 26, stk. 4, i forordning (EU) nr. 1306/2013 også Kommissionen mulighed for, på grundlag af nye oplysninger, som den er kommet i besiddelse af, at vedtage gennemførelsesretsakter om ændring af satsen. I forbindelse med udarbejdelsen i oktober 2017 af ændringsskrivelsen til budgetforslaget for 2018 vil Kommissionen tage sine prognoser over markedsrelaterede udgifter og direkte betalinger op til revision og eventuelt vedtage en tilpasning af satsen senest den 1. december 2017. 
            
            
               2017/0068 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om fastsættelse i henhold til forordning (EU) nr. 1306/2013 af tilpasningssatsen for direkte betalinger for kalenderåret 2017
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Det Europæiske Økonomiske og Sociale Udvalg
                  5
               ,
            
            
               efter den almindelige lovgivningsprocedure og
            
            
               ud fra følgende betragtninger:
            
            
               (1)
                     I henhold til artikel 25 i Europa-Parlamentets og Rådets forordning (EU) nr. 1306/2013
                  6
                skal der oprettes en reserve med det formål at yde yderligere støtte til landbrugssektoren i tilfælde af større kriser, der påvirker landbrugsproduktionen eller distributionen, ved at der ved begyndelsen af hvert år foretages en nedsættelse af de direkte betalinger inden for rammerne af den mekanisme for finansiel disciplin, der er omhandlet i artikel 26 i nævnte forordning.
            
            
               (2)
                     For at sikre at de årlige lofter, der er fastsat i Rådets forordning (EU, Euratom) nr. 1311/2013
                  7
                til finansiering af markedsrelaterede udgifter og direkte betalinger, overholdes, skal der i henhold til artikel 26, stk. 1, i forordning (EU) nr. 1306/2013 fastsættes en tilpasningssats for de direkte betalinger, når prognoserne for finansieringen af de foranstaltninger, der finansieres under det pågældende underloft for et givet regnskabsår, viser, at de gældende årlige lofter vil blive overskredet.
            
            
               (3)
                     Den reserve til kriser i landbrugssektoren, som forventes medtaget i Kommissionens forslag til budget for 2018, er på 459,5 mio. EUR i løbende priser. Til dækning af dette beløb finder mekanismen for finansiel disciplin anvendelse på direkte betalinger, der ydes i henhold til de støtteordninger, der er opført i bilag I til Europa-Parlamentets og Rådets forordning (EU) nr. 1307/2013
                  8
               , for så vidt angår kalenderåret 2017. 
            
            
               (4)
                     De foreløbige prognoser for de direkte betalinger og markedsrelaterede udgifter, der fastsættes i Kommissionens forslag til budget for 2018, viser, at der ikke er behov for yderligere finansiel disciplin.
            
            
               (5)
                     I henhold til artikel 26, stk. 2, i forordning (EU) nr. 1306/2013 skal Kommissionen forelægge Europa-Parlamentet og Rådet et forslag vedrørende tilpasningssatsen senest den 31. marts i det kalenderår, for hvilket nævnte tilpasning finder anvendelse. 
            
            
               (6)
                     Som hovedregel modtager de landbrugere, der indgiver en støtteansøgning om direkte betalinger for ét kalenderår (N), betaling inden for en fastsat betalingsperiode inden for regnskabsåret (N+1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre ligelig behandling af landbrugerne, bør det derfor fastsættes, at tilpasningssatsen kun anvendes på betalinger, som der er indgivet ansøgninger om i det kalenderår, hvor den pågældende tilpasningssats finder anvendelse, uafhængigt af hvornår betalingen til landbrugerne finder sted.
            
            
               (7)
                     I henhold til artikel 8, stk. 1, i forordning (EU) nr. 1307/2013 finder den tilpasningssats for direkte betalinger, der er fastsat i henhold til artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som foretages til landbrugere i det pågældende kalenderår. Endvidere finder tilpasningssatsen som følge af den gradvise indførelse af direkte betalinger i henhold til artikel 8, stk. 2, i forordning (EU) nr. 1307/2013 først anvendelse på Kroatien fra den 1. januar 2022. Derfor bør den tilpasningssats, der fastsættes ved nærværende forordning, ikke finde anvendelse på betalinger til landbrugere i denne medlemsstat.
            
            
               (8)
                     Indtil den 1. december 2017 kan Kommissionen i henhold til artikel 26, stk. 4, i forordning (EU) nr. 1306/2013 ændre den tilpasningssats, der fastsættes ved nærværende forordning, på grundlag af nye oplysninger, som den er kommet i besiddelse af — 
            
         
         
            
               VEDTAGET DENNE FORORDNING:
            
            
               Artikel 1
            
            
               1.Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 anvendes der i overensstemmelse med artikel 8, stk. 1, i forordning (EU) nr. 1307/2013 en tilpasningssats på 1,388149 % på de direkte betalinger på over 2 000 EUR, der bevilges landbrugere på grundlag af en støtteansøgning for kalenderåret 2017, som de har indgivet i henhold til de støtteordninger, der er opført i bilag I til forordning (EU) nr. 1307/2013.
            
            
               2.Tilpasningssatsen i stk. 1 finder ikke anvendelse på Kroatien.
            
            
               Artikel 2
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
            
            
                     
                        FINANSIERINGSOVERSIGT
                     
                  
                  
                     
                        FS/17/RB/
                     
                  
               
                     
                  
                  
                     
                        6.15.2017.1
                     
                  
               
                     
                  
                  
                     
                        DATO: 
                     
                     
                  
               
                     
                        1.
                     
                  
                  
                     
                        BUDGETPOST:
                     
                     
                        Det foreløbige budgetoverslag efter finansiel disciplin
                     
                     
                        05 03 Direkte betalinger*
                     
                     
                        * inden hensyntagen til formålsbestemte indtægter
                     
                  
                  
                     
                        BEVILLINGER:
                     
                     
                        (i mio. EUR)
                     
                     
                        41 747
                     
                     
                  
               
                     
                        2.
                     
                  
                  
                     
                        FORANSTALTNINGENS BETEGNELSE:
                     
                     
                     
                        Forslag til
                     
                     
                        EUROPA-PARLAMENTETS OG RÅDETS FORORDNING om fastsættelse i henhold til forordning (EU) nr. 1306/2013 af tilpasningssatsen for direkte betalinger for kalenderåret 2017
                     
                  
               
                     
                        3.
                     
                  
                  
                     
                        RETSGRUNDLAG:
                     
                     
                     
                        Artikel 43, stk. 2, i traktaten om Den Europæiske Unions funktionsmåde 
                     
                     
                  
               
                     
                        4.
                     
                  
                  
                     
                        FORANSTALTNINGENS FORMÅL:
                     
                     
                        Denne forordning fastlægger tilpasningssatsen for den finansielle disciplin, som skal anvendes på de direkte betalinger over 2 000 EUR, der foretages til landbrugere på grundlag af støtteansøgninger indgivet i kalenderåret 2017.
                     
                  
               
                     
                        5.
                     
                  
                  
                     
                        FINANSIELLE VIRKNINGER
                     
                  
                  
                     
                        12 MÅNEDERS-PERIODE
                        (mio. EUR)
                     
                  
                  
                     
                        INDEVÆRENDE REGNSKABSÅR
                     
                     
                        2017
                     
                     
                        (mio. EUR)
                     
                  
                  
                     
                        FØLGENDE REGNSKABSÅR
                     
                     
                        2018
                     
                     
                        (mio. EUR)
                     
                  
               
                     
                        5,0
                     
                  
                  
                     
                        UDGIFTER, SOM AFHOLDES
                     
                     
                        -
                              OVER EU-BUDGETTET
                        (RESTITUTIONER/INTERVENTIONER)
                     
                     
                        -
                              OVER NATIONALE BUDGETTER
                     
                     
                        -
                              AF ANDRE
                     
                  
                  
                     
                        - 459,5
                     
                     
                        + 459,5
                     
                  
                  
                     
                        Ikke relevant
                     
                  
                  
                     
                        - 459,5
                     
                     
                        + 459,5
                     
                  
               
                     
                        5,1
                     
                  
                  
                     
                        INDTÆGTER
                     
                     
                        -
                              EU's EGNE INDTÆGTER 
                        (AFGIFTER/TOLD)
                     
                     
                        -
                              NATIONALE KILDER
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        5.0.1
                     
                  
                  
                     
                        UDGIFTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        INDTÆGTSOVERSLAG
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5,2
                     
                  
                  
                     
                        BEREGNINGSMÅDE:
                     
                     
                        Se bemærkninger
                     
                  
               
                     
                        6,0
                     
                  
                  
                     
                        ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
                     
                  
                  
                     
                        Ikke relevant
                     
                  
               
                     
                        6,1
                     
                  
                  
                     
                        ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET?
                     
                  
                  
                     
                        Ikke relevant
                     
                  
               
                     
                        6,2
                     
                  
                  
                     
                        ER ET TILLÆGSBUDGET NØDVENDIGT?
                     
                  
                  
                     
                        NEJ
                     
                  
               
                     
                        6,3
                     
                  
                  
                     
                        BEVILLINGER TIL OPFØRELSE PÅ KOMMENDE BUDGETTER?
                     
                  
                  
                     
                        NEJ
                     
                  
               
                     
                        BEMÆRKNINGER:
                     
                     
                     
                        Beregningen af tilpasningssatsen for finansiel disciplin sker som led i udarbejdelsen af forslaget til budget for 2018. 
                     
                     
                        Den reserve til kriser i landbrugssektoren, som forventes medtaget i Kommissionens forslag til budget for 2018, er på 459,5 mio. EUR i løbende priser. De første skøn over budgetbevillingerne til direkte støtte og markedsrelaterede udgifter viste, at den nettosaldo, der er til rådighed for EGFL-udgifter i 2018, næppe bliver overskredet.
                     
                     
                        Samlet set vil den finansielle disciplin således medføre en nedsættelse på 459,5 mio. EUR. Tilpasningssatsen for finansiel disciplin er 1,388149 %. Den er fastsat under hensyntagen til, at den udelukkende skal anvendes på beløb over 2 000 EUR og for alle medlemsstater undtagen Kroatien. Eftersom direkte betalinger i Kroatien er ved at blive indført i kalenderåret 2017, finder den finansielle disciplin ikke anvendelse på denne medlemsstat.
                     
                     
                        Anvendelsen af denne tilpasningssats vil bidrage til at nedbringe de direkte betalinger på budgetposterne for udgifter i forbindelse med støtteansøgninger indgivet af landbrugere i kalenderåret 2017 (regnskabsåret 2018).
                     
                     
                     
                        Den foreslåede forordning har budgetmæssige virkninger, idet de foreløbige budgetbevillinger til direkte betalinger (inden hensyntagen til finansiel disciplin) nedsættes med 459,5 mio. EUR efter anvendelse af den tilpasningssats, der fastsættes i nærværende forslag til forordning. De bevillinger under kapitel 05 03 (direkte betalinger), der forventes opført i forslaget til budget for 2018, sikrer, at der afsættes et beløb til landbrugskrisereserven.
                     
                  
               
         
         
            
                  
                     (1)
                  EUT L 347 af 20.12.2013, s. 549.
               
               
                  
                     (2)
                  EUT L 347 af 20.12.2013, s. 608.
               
               
                  
                     (3)
                  EUT L 347 af 20.12.2013, s. 884.
               
               
                  
                     (4)
                  Kommissionens gennemførelsesforordning (EU) 2016/257 af 24. februar 2016 om ændring af gennemførelsesforordning (EU) nr. 367/2014 om fastsættelse af den nettosaldo, der er til rådighed for udgifter under EGFL (EUT L 49 af 25.2.2016, s. 1). 
               
               
                  
                     (5)
                  EUT C […] af […], s. […].
               
               
                  
                     (6)
                  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).
               
               
                  
                     (7)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (8)
                  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).